ગાંધીજી સવારે ચાર વાગે ઊઠી જાય છે. ઊઠતાંની સાથે જ હાથમોં ધોઈને પ્રાર્થના કરવા બેસે છે. પ્રાર્થના પછી પ્રાત:કર્મ પતાવી સવારે સાત વાગે નાસ્તો કરે છે. નાસ્તા પછી ફરવા નીકળે છે. પછી કામમાં લાગી જાય છે. નવેક વાગે તેલમાલિશ કરાવે છે. માલિશ કરાવતી વખતે પણ કામ તો ચાલુ જ હોય છે. પછી સ્નાન કરે છે. સ્નાન પછી અગિયાર વાગે ભોજન કરે છે. પછી એક વાગ્યા સુધી કામ કરે છે. એકથી બે વચ્ચે સૂઈ જાય છે. બે વાગે ઊઠે છે. પછી શૌચ જાય છે. તે વખતે પણ કામ તો ચાલુ જ હોય છે. શૌચ પછી પેટ પર માટીની પટ્ટી બાંધીને આરામ કરે છે. સૂતાં સૂતાં પણ કામ તો ચાલુ જ હોય છે. ચાર વાગે કાંતવા બેસે છે. પછી લખવા-વાંચવાનું થાય છે. પાંચ પછી સાંજનું વાળુ થાય છે. પછી ફરવાનું થાય છે. સાત વાગે પ્રાર્થના. તે પછી થોડું કામ સાડા નવની આસપાસ સૂઈ જાય છે. જરૂરી હોય તો રાત્રે બે વાગે જાગી જાય છે અને કામ શરૂ કરી દે છે.